Diari Oficial de la Generalitat Valenciana


Sumari del DOGV 4184, del 06-02-2002 (2002/879)

ORDRE de 21 de desembre de 2001, de la Conselleria de Cultura i Educació, per la qual es concedix l'autorització d'obertura i funcionament a diversos centres docents privats de nova creació d'Educació Infantil, que s'especifiquen en l'annex.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4184

Data del DOGV
:   06-02-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/879


Data del document
:   21-12-2001

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * València
    * ensenyament primari

ORDRE de 21 de desembre de 2001, de la Conselleria de Cultura i Educació, per la qual es concedix l'autorització d'obertura i funcionament a diversos centres docents privats de nova creació d'Educació Infantil, que s'especifiquen en l'annex. [2002/879]
  
Els expedients han sigut incoats a instància dels promotors dels centres que s'especifiquen en l'annex, en sol·licitud d'obertura i funcionament dels centres docents privats de nova creació per a impartir els ensenyaments corresponents a l'Educació Infantil.
  
La Direcció General de Centres Docents ha aprovat, per resolucions individualitzades per a cada centre, la proposta d'instal·lacions i ús educatiu dels espais reflectits en els plans presentats per a les autoritzacions dels centres.
  
Cadascun dels expedients ha sigut tramitat per la direcció territorial competent, la qual, a la vista dels informes favorables de la Unitat Tècnica de Construccions i de la Unitat d'Inspecció Educativa quant a l'adequació del professorat o, si s'escau, el compromís d'aportar la documentació justificativa de l'adequada titulació del professorat, abans de l'inici de les seues activitats acadèmiques, ha considerat procedent accedir a allò sol·licitat.
  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris; l'Ordre de 2 de febrer de 1998, de la Conselleria de Cultura, Educació i Ciència, per la qual s'establixen els requisits mínims dels centres incomplets d'Educació Infantil de la Comunitat Valenciana, en desenrotllament de la disposició addicional quarta del Reial Decret 1.004/1991; i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament dels centres docents privats de nova creació que s'especifiquen en l'annex, amb les característiques i efectes dels ensenyaments autoritzats que s'hi assenyalen.
  
Segon
  
Els centres que no hagen aportat la relació de professors i les titulacions respectives hauran de fer-ho davant la direcció territorial corresponent, que les aprovarà una vegada es dispose de l'informe previ de la Inspecció Educativa, abans de l'inici de les activitats educatives corresponents.
  
Disposició addicional
  
El que es disposa en la present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 21 de desembre de 2001
  
El conseller de Cultura i Educació
  
p.s.r. (art. 4.1 Decret 111/2000,
  
DOGV núm. 3798, de 21 de juliol)
  
La subsecretària
  
CARMEN NÁCHER PÉREZ
  
ANNEX
  
Denominació genèrica del centre: Centre Autoritzat d'Educació Infantil de primer cicle.
  
Denominació específica del centre: Natura
  
Titular: Carmen Rodríguez González
  
Domicili: c/ Dolores Alcayde, 14, baix
  
Localitat: València
  
Província: València
  
Codi: 04940807
  
Ensenyaments i capacitat que s'autoritza, amb efectes des del curs 2001/2002:
  
- Educació Infantil, 1r cicle, amb 3 unitats i 36 llocs escolars distribuïts de la següent manera:
  
\* 1 unitat xiquets de 0/1 anys, amb 8 llocs escolars.
  
\* 1 unitat xiquets d'1/2 anys, amb 13 llocs escolars.
  
\* 1 unitat xiquets de 2/3 anys, amb 15 llocs escolars.
  
Denominació genèrica del centre: Centre Autoritzat d'Educació Infantil de primer cicle.
  
Denominació específica del centre: San José
  
Titular: Auxiliares de Jesús Maestro Divino
  
Domicili: c/ Benicolet, 6 i 8
  
Localitat: València
  
Província: València
  
Codi: 30717588
  
Ensenyaments i capacitat que s'autoritza, amb efectes des del curs 2001/2002:
  
- Educació Infantil, 1r cicle, amb 3 unitats i 37 llocs escolars distribuïts de la següent manera:
  
\* 1 unitat xiquets de 0/1 any, amb 8 llocs escolars.
  
\* 1 unitat xiquets d'1/2 anys, amb 13 llocs escolars.
  
\* 1 unitat xiquets de 2/3 anys, amb 16 llocs escolars.
  
Denominació genèrica del centre: Centre Autoritzat d'Educació Infantil de primer i segon cicles incomplets.
  
Denominació específica del centre: San Pascual Baylón
  
Titular: Arquebisbat de València
  
Domicili: c/ Doctor Moliner, 10
  
Localitat: València
  
Província: València
  
Codi: 66108121
  
Ensenyaments i capacitat que s'autoritza, amb efectes des del curs 2001/2002:
  
- Educació Infantil, 1r cicle, amb 2 unitats i 33 llocs escolars distribuïts de la següent manera:
  
\* 1 unitat xiquets de fins a 2 anys, amb 13 llocs escolars.
  
\* 1 unitat xiquets de 2/3 anys, amb 20 llocs escolars.
  
- Educació Infantil, 2n cicle, amb 2 unitats i un màxim de 50 llocs escolars.
  
Denominació genèrica del centre: Centre Autoritzat d'Educació Infantil de primer cicle.
  
Denominació específica del centre: La Milotxa
  
Titular: Escola Infantil Benimàmet La Milotxa, Cooperativa Valenciana
  
Domicili: c/ Silla, 19
  
Localitat: València-Benimàmet
  
Província: València
  
Codi: 83711389
  
Ensenyaments i capacitat que s'autoritza, amb efectes des del curs 2001/2002:
  
- Educació Infantil, 1r cicle, amb 3 unitats i 36 llocs escolars distribuïts de la següent manera:
  
\* 1 unitat xiquets de 0/1 anys, amb 8 llocs escolars.
  
\* 1 unitat xiquets d'1/2 anys, amb 13 llocs escolars.
  
\* 1 unitat xiquets de 2/3 anys, amb 15 llocs escolars.